A BIZOTTSÁG HATÁROZATA
(2008. december 15.)
a 2001/405/EK, a 2002/255/EK, a 2002/371/EK, a 2002/740/EK, a 2002/741/EK, a 2005/341/EK és a 2005/343/EK határozatoknak az egyes termékekre vonatkozó közösségi ökocímke odaítélésével kapcsolatos ökológiai kritériumok érvényességének meghosszabbítása céljából történő módosításáról
(az értesítés a C(2008) 8442. számú dokumentummal történt)
(EGT-vonatkozású szöveg)
(2008/962/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közösségi ökocímke módosított odaítélési rendszeréről szóló, 2000. július 17-i 1980/2000/EK európai parlamenti és tanácsi rendeletre (1) és különösen annak 6. cikke (1) bekezdésének második albekezdésére,
az Európai Unió ökocímke-bizottságával folytatott konzultációt követően,
mivel:
(1)
Az egészségügyi és háztartási papírtermékekre vonatkozó közösségi ökocímke odaítélésével kapcsolatos ökológiai kritériumok meghatározásáról szóló, 2001. május 4-i 2001/405/EK bizottsági határozat (2)2009. május 4-én hatályát veszti.
(2)
A televíziókra vonatkozó közösségi ökocímke odaítélésével kapcsolatos ökológiai kritériumok meghatározásáról szóló, 2002. március 25-i 2002/255/EK bizottsági határozat (3)2009. március 31-én hatályát veszti.
(3)
A textiltermékekre vonatkozó közösségi ökocímke odaítélésével kapcsolatos ökológiai kritériumok meghatározásáról szóló, 2002. május 15-i 2002/371/EK bizottsági határozat (4)2009. május 31-én hatályát veszti.
(4)
Az ágybetétekre vonatkozó közösségi ökocímke odaítélésével kapcsolatos módosított ökológiai kritériumok megállapításáról és a 98/634/EK határozat módosításáról szóló, 2002. szeptember 3-i 2002/740/EK bizottsági határozat (5)2009. február 28-án hatályát veszti.
(5)
A másolópapírra és a grafikai célra szánt papírra vonatkozó közösségi ökocímke odaítélésével kapcsolatos módosított ökológiai kritériumok meghatározásáról és az 1999/554/EK határozat módosításáról szóló, 2002. szeptember 4-i 2002/741/EK bizottsági határozat (6)2009. február 28-án hatályát veszti.
(6)
A személyi számítógépekre vonatkozó közösségi ökocímke odaítélésével kapcsolatos ökológiai kritériumok meghatározásáról, valamint a vonatkozó értékelési és ellenőrzési követelményekről szóló 2005. április 11-i 2005/341/EK bizottsági határozat (7)2009. április 30-án hatályát veszti.
(7)
A hordozható számítógépekre vonatkozó közösségi ökocímke odaítélésével kapcsolatos ökológiai kritériumok meghatározásáról, valamint a vonatkozó értékelési és ellenőrzési követelményekről szóló 2005. április 11-i 2005/343/EK bizottsági határozat (8)2009. április 30-án hatályát veszti.
(8)
Az 1980/2000/EK rendeletnek megfelelően sor került a fenti határozatokban megállapított ökológiai kritériumok, valamint a kritériumokkal kapcsolatos értékelési és ellenőrzési követelmények esedékes felülvizsgálatára.
(9)
Tekintettel arra, hogy a fenti határozatok felülvizsgálati folyamatai különböző stádiumokban vannak, indokolt az általuk megállapított ökológiai kritériumok és a kapcsolódó értékelési és ellenőrzési követelmények érvényességi időtartamának meghosszabbítása. Az érvényességi időtartamot a 2002/255/EK és a 2002/371/EK határozatok tekintetében 7 hónappal, a 2001/405/EK határozat tekintetében 8 hónappal, a 2002/740/EK határozat tekintetében 10 hónappal, a 2005/341/EK és a 2005/343/EK határozatok tekintetében 13 hónappal, a 2002/741/EK határozat tekintetében pedig 15 hónappal kell meghosszabbítani.
(10)
A 2001/405/EK, a 2002/255/EK, a 2002/371/EK, a 2002/740/EK, a 2002/741/EK, a 2005/341/EK és a 2005/343/EK határozatokat tehát ennek megfelelően módosítani kell.
(11)
Az e határozatban előírt intézkedések összhangban vannak az 1980/2000/EK rendelet 17. cikkével létrehozott bizottság véleményével,
ELFOGADTA EZT A HATÁROZATOT:
1. cikk
A 2001/405/EK határozat 3. cikkének helyébe az alábbi szöveg lép:
„3. cikk
Az »egészségügyi és háztartási papírtermékek« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2010. január 4-ig érvényesek.”
2. cikk
A 2002/255/EK határozat 4. cikkének helyébe az alábbi szöveg lép:
„4. cikk
A »televíziók« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2009. október 31-ig érvényesek.”
3. cikk
A 2002/371/EK határozat 5. cikkének helyébe az alábbi szöveg lép:
„5. cikk
A »textiltermékek« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2009. december 31-ig érvényesek.”
4. cikk
A 2002/740/EK határozat 5. cikkének helyébe az alábbi szöveg lép:
„5. cikk
Az »ágybetétek« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2009. december 31-ig érvényesek.”
5. cikk
A 2002/741/EK határozat 5. cikkének helyébe az alábbi szöveg lép:
„5. cikk
A »másolópapír és grafikai célra szánt papír« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2010. május 31-ig érvényesek.”
6. cikk
A 2005/341/EK határozat 3. cikkének helyébe az alábbi szöveg lép:
„3. cikk
A »személyi számítógépek« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2010. május 31-ig érvényesek.”
7. cikk
A 2005/343/EK határozat 3. cikkének helyébe az alábbi szöveg lép:
„3. cikk
A »hordozható számítógépek« termékcsoportra vonatkozó ökológiai kritériumok, valamint az ezekhez kapcsolódó értékelési és ellenőrzési követelmények 2010. május 31-ig érvényesek.”
8. cikk
Ennek a határozatnak a tagállamok a címzettjei.
Kelt Brüsszelben, 2008. december 15-én.